अन्तर्राष्ट्रिय ओलम्पिक समिति (आइओसी) (अङ्ग्रेजीः International Olympic Committee (IOC); फ्रान्सेलीः Comité international olympique (CIO)) एक अन्तर्राष्ट्रिय समिति छी जाकार मुख्यालय स्विजरल्यान्डक लाजेनमे अवस्थित अछि । एकर स्थापना पियरे डे कोबेर्टिनद्वारा २३ जुन १८९४ कऽ कएल गेल छल तथा युनानी व्यापारी देमित्रिस विकेलस एकर प्रथम अध्यक्ष बनल छल । वर्तमान समयमे विश्वक कुल २०५ राष्ट्रिय ओलम्पिक समितिसभ (एनओसी) एकर सदस्य अछि ।
 आइओसीक स्थापना पियरे डे कोबेर्टिनद्वारा २३ जुन १८९४ कऽ कएल गेल छल तथा युनानी व्यापारी देमित्रिस विकेलस एकर प्रथम अध्यक्ष बनल छल । जुन २०१७ धरि, एकर सदस्यतामे ९५ सक्रिय सदस्य, ४१ मानद सदस्य, एक मानद अध्यक्ष (ज्याक्स रोगे) आ एक सम्मान सदस्य (हेनरी किसिञ्जर) शामिल अछि । आइओसी दुनियाभरिमे आधुनिक ओलम्पिक आन्दोलनक सर्वोच्च शासी निकाय अछि । आइओसी हरेक चारि वर्षमे ग्रीष्मकालीन ओलम्पिक खेल, शीतकालीन ओलम्पिक खेल आ युवा ओलम्पिक खेलक आयोजन करैत अछि । आइओसीद्वारा आयोजित पहिल ग्रीष्मकालीन ओलम्पिक १८९६ मे ग्रीसक एथेन्स आ पहिल शीतकालीन ओलम्पिक १९२४ मे फ्रान्सक चेमोनिक्समे आयोजित केनए छल । सन् १९९२ धरि ग्रीष्मकालीन आ शीतकालीन ओलम्पिक दुनू एके वर्ष आयोजित कएल जाएत छल । 